ఎట్టకేలకు ఉపశమనం
- ఎగిసిన మార్కెట్లు
ముంబయి : వరుసగా తొమ్మిది సెషన్లలో నష్టపోయిన దేశీయ స్టాక్‌ మార్కెట్లకు బుధవారం ఎట్టకేలకు ఉపశమనం లభించింది. వరుస నష్టాల్లో ఇప్పటికే భారీగా దిగివచ్చిన సూచీల నేపథ్యంలో మదుపర్లు కొనుగోళ్లకు మొగ్గు చూపారు. ముఖ్యంగా లోహ, మౌలిక వసతులు, ఐటీ, బ్యాంక్‌, ఆటో రంగాల సూచీలు పరుగులు పెట్టాయి. ముఖ్యంగా చివరి గంటలో కొనుగోళ్ల మద్దతుతో తుదకు బీఎస్‌ఈ సెన్సెక్స్‌ 403.64 పాయింట్లు లేదా 1.14 శాతం లాభపడి 35,756.26కు చేరింది. ఇదే బాటలో ఎన్‌ఎస్‌ఈ నిఫ్టీ 131.10 పాయింట్లు లేదా 1.24 శాతం రాణించి 10,735.45 వద్ద ముగిసింది.
సెన్సెక్స్‌-30లో ఇండుస్‌ ఇండ్‌ బ్యాంకు 0.10 శాతం, హెచ్‌యూఎల్‌ 0.20 శాతం, హీరో మోటో కార్ప్‌ 0.50 శాతం చొప్పున నష్టపోగా.. మిగితా 27 స్టాక్స్‌ కూడా లాభాలను గడించాయి. కాగా వేదాంత 4.80 శాతం, టాటా స్టీల్‌ 4.26 శాతం, ఓఎన్‌జీసీ 3.96 శాతం, ఎన్‌టీపీసీ 3.11 శాతం, సన్‌ ఫార్మా 2.20 శాతం చొపున అధికంగా లాభపడిన వాటిలో టాప్‌లో ఉన్నాయి.
మీ స్నేహితులకు రికమెండ్ చెయ్యండి